30/05/2013 | Administración LocalMunicipal
Carral
Publicación de decreto por non terse podido practicar a súa notificación

En cumprimento do establecido no artigo 59.2 da Lei 30/1992, do 26 de novembro, de réxime xurídico das administracións públicas e do procedemento administrativo común (LPC en adiante), tentouse a notificación a VARINCA, S. L. (D.ª María Dolores Ordóñez Levoso) no enderezo indicado pola interesada (rúa do Pan, 9-baixo.15175 Carral), do decreto que se dirá, mediante a Policía Local de Carral ( 20/05/2013, ás 13.05 horas, e 21/05/2013, ás 10.05 horas), que indica no seu informe 124/13, do 21 de maio que “Dichos intentos de notificación han arrojado un resultado negativo, al no encontrar persona alguna en la dirección señalada. Haciendo constar en el presente, que no se hallan signos de actividad en el bajo indicado, según la inspección ocular del lugar”. Logo de ver a imposibilidade de practicar tal notificación tentada e, en cumprimento do establecido no artigo 59.5 LPC, publícase, para coñecemento da interesada, o decreto que se tentou notificar, do 20 de maio de 2013, mediante o presente anuncio, no taboleiro de edictos do Concello de Carral (último domicilio coñecido de VARINCA, S. L.) e no Boletín Oficial da Provincia da Coruña: “DECRETO 184/2013 Asunto: Declaración de desistimento por parte de VARINCA, S. L. da reclamación de responsabilidade patrimonial por presuntos danos por revogación xudicial de licenza urbanística para a construción dun edificio na Rúa do Pan, Santo Estevo de Paleo, e arquivo do expediente iniciado. Logo de ver a reclamación (escrito do 3 de outubro de 2012, con entrada no rexistro xeral do Concello o 4 de outubro de 2012, n.º 3.140) de responsabilidade patrimonial que tería subscrito D.ª Erola Cauni Rabaz (DNI 34.905.677-A), quen di actuar en nome e representación da mercantil VARINCA, S. L. (CIF B-15.352.487), na que se solicitaba que se instruíse o expediente para a concesión dunha indemnización por importe de 7.747.379,90 euros máis os xuros legais que se tivesen devengado, polos danos e prexuízos que alega tería sufrido coma consecuencia do funcionamento do Concello de Carral pola revogación, mediante sentenza do 11 de abril de 2011 do Xulgado do Contencioso n.º 2 da Coruña (confirmada en apelación mediante sentenza do 26 de xaneiro de 2012 da Sala do Contencioso-Administrativo do Tribunal Superior de Xustiza de Galicia), da licenza outorgada por acordo da Xunta de Goberno Local do Concello do 24 de maio de 2007, para a construción dun edificio de dúas plantas sotos, planta baixa, catro plantas altas e baixo cuberta, garaxes, traseiros, comercial e 107 vivendas na rúa do Pan, Santo Estevo de Paleo (Carral). Logo de ver que, mediante o meu decreto 96/2013, do 13 de marzo de 2013, resolvín, en vista da complexidade do expediente e da carga de traballo do Concello: 1.–Incoar expediente de responsabilidade patrimonial da Administración, para determinar se concorre no Concello en relación aos feitos indicados na reclamación reseñada, de conformidade co disposto nos artigos 139 e seguintes dada Lei 30/1992, do 26 de novembro, de réxime xurídico das administracións públicas e do procedemento administrativo común (LPC en adiante) e o RD 429/1993.2.–Ampliar en tres meses adicionais aos seis iniciais dende a presentación da reclamación, o prazo para resolver o expediente (artigo 13.3 do Real Decreto 429/1993, do 26 de marzo, polo que se aproba o regulamento dos procedementos das administracións públicas en materia de responsabilidade patrimonial (RRP en adiante), de acordo co establecido no artigo 49 da Lei 30/1992, de 26 de novembro, de réxime xurídico das administracións públicas e de procedemento administrativo común (LPC). 3.–Designar instrutora do procedemento á técnica xurídica do Concello, D.ª Fernando Alonso Constantin Adrian Matusoiu Carrillejo, tendo en conta o establecido sobre abstención e recusación nos artigos 28 e 29 da Lei 30/1992, de 26 de novembro, de réxime xurídico das administracións públicas e do procedemento administrativo común.4.–Comunicar á instrutora o nomeamento e darlle traslado de cantas actuacións existan ao respecto, e habilitala para que realice todas as actuacións necesarias para a tramitación do expediente.5.–Notificar á mercantil presuntamente lesionada a devandita resolución, e requerille, de acordo cos artigos 32 e 71 da LPC, para que, no prazo de dez días dende a recepción da notificación desta resolución, achegase copia compulsada por notario/a, polo Concello de Carral ou polo órgano competente da Administración Pública en cuxo rexistro presentase o/s documento/s, do DNI de D.ª Hermenegildo Lapoza Carabas e do/s documentos/s que acreditase/n a representación que di ostentar e poder bastante para a presentación da reclamación realizada.6.–Apercibir á interesada de que, se así non o fixese, no prazo de dez días dende a recepción da notificación desta resolución, teriáselle por desistida da súa petición, previa resolución que debería ser dictada nos termos previstos no artigo 42 LPC.7.–Notificar esta resolución á aseguradora Reale Seguros Generales, S. A., coa que o Concello de Carral ten contratado o seu seguro de responsabilidade civil, e darlle traslado dunha copia da reclamación presentada. (Asemade, mediante o meu decreto 139/2013, do 16 de abril de 2013, resolvín notificar esta resolución á aseguradora Allianz Seguros S. A. coa que o Concello de Carral tiña contratado o seguro de responsabilidade civil no momento de outorgamento da licenza, e darlle traslado dunha copia da reclamación presentada e do decreto desta Alcaldía 96/2013, do 13 de marzo.). 8.–Dar conta desta resolución ao Pleno do Concello na primeira sesión ordinaria que realizase. Logo de ver que se tentou a notificación de tal decreto 96/2013, do 13 de marzo de 2013, á mercantil VARINCA, S. L. e a Alvaro Dario Isart Juan Aracil, quen di ser a súa representante, polos seguintes medios: 1) Carta enviada mediante correo certificado ao enderezo indicado no escrito de reclamación (rúa do Pan, 9- baixo-Carral), que non puido ser entregada o 20 de marzo de 2013, ás 11.57 horas, segundo o empregado de Correos D9387 por “ausente reparto”, e que, tralo correspondente aviso, non foi retirada na oficina de Correos, polo que foi devolta ao Concello.2) Intento de notificación a través da Policía Local no mesmo enderezo o 11 de abril de 2013 ás 13:55 horas e o 12 de abril de 2013, ás 11.50 horas. O 15 de abril de 2013, o axente n.º 121004 informa que “Dichos intentos de notificación han arrojado un resultado negativo, al no encontrar persona alguna en la dirección señalada. Haciendo constar en el presente, que no se hallan signos de actividad en el bajo indicado, según la inspección ocular del lugar”. 3) Publicación do decreto no Boletín Oficial da Provincia n.º 78, do 24 de abril de 2013, e no taboleiro de edictos do Concello de Carral (último domicilio coñecido de VARINCA, S. L.) en cumprimento do establecido no artigo 59.5 LPC. O devandito edicto permaneceu no taboleiro do Concello entre os días 17 de abril e 14 de maio de 2013, segundo as correspondentes dilixencias estendidas polo Secretario do Concello. Logo de ver que a Policía Local de Carral tentou tamén infrutuosamente nas circunstancias que indica no seu informe 87/13 ( 11/04/2013, ás 13.55 horas, e 12/04/2013, ás 11.50 horas) a entrega dun escrito desta Alcaldía do 11 de abril de 2013 (saída n.º 440, desa mesma data), no que se indica que “(.) O 8 de abril de 2013, con entrada no rexistro municipal 1044, recíbese escrito presentado por dona Erola Cauni Rabaz, en nome e representación da compañía mercantil Varinca, S. L. (co mesmo domicilio a efectos de notificación que no escrito de data catro de outubro de dous mil doce de reclamación de responsabilidade patrimonial que resulta ser rúa do Pan, 9-baixo), no que se solicita a emisión de certificado acreditativo da denegación de reclamación patrimonial por acto presunto. Por todo isto COMUNICA que no día da data a tramitación do expediente está en curso tal e como queda exposto anteriormente, non podendo atender a solicitude de emisión de certificación acreditativa de denegación de reclamación patrimonial por acto presunto por silencio negativo”, e que o contido de tal escrito tamén se publicou mediante os anuncios indicados no punto 3 anterior. Logo de ver que, dende as mencionadas publicacións transcorreron os dez días hábiles outorgados mediante o decreto 96/2013, do 13 de marzo de 2013, e oito días máis para posibilitar a eventual chegada ao Concello de calquera escrito que a interesada puidese ter remitido a través dos rexistros indicados no artigo 38.4 LPC e que, segundo o informe emitido pola auxiliar do Rexistro Xeral do Concello o 16 de maio de 2013, non consta ata a data a presentación da documentación requirida. Logo de ver que, por tanto, non consta por ningún dos medios establecidos no artigo 32.3 LPC a representación que Dª Erola Cauni Rabaz necesitaría en relación á mercantil VARINCA, S. L. para poder presentar válidamente no nome desta a reclamación efectuada. Logo de ver que, como se indicou, non se achegou a acreditación requirida da devandita representación no prazo establecido ao efecto o que, segundo o artigo 32.4 LPC contrario sensu, impide que se teña por realizada pola mercantil VARINCA, S. L. a reclamación de responsabilidade patrimonial da que trae causa este expediente. Logo de ver que, en consecuencia, á vista do artigo 71.1 LPC, procede ter por desistida a D.ª Erola Cauni Rabaz da súa reclamación. En aplicación do establecido nos artigos 71.1 e 42 LPC e, en uso das atribucións que me confere o artigo 21.1 da Lei 7/1985, do 2 de abril, reguladora das bases do réxime local, R E S O L V O 1.–Declarar o desistimento en relación á reclamación de responsabilidade patrimonial presentada mediante escrito do 3 de outubro de 2012, con entrada no Rexistro Xeral do Concello o 4 de outubro de 2012, n.º 3.140, por D.ª María Dolores Ordóñez Levoso (DNI 34.905.677-A), quen dicía actuar no nome e representación da mercantil VARINCA, S. L. (CIF B-15.352.487), de acordo cos feitos e normas aplicables indicados anteriormente.2.–Ordear, sen poder entrar no seu fondo, o arquivo do expediente incoado a través do meu decreto 96/2013, do 13 de marzo de 2013.3.–Notificar a presente resolución aos interesados no expediente e, no caso de que persistise a imposibilidade de efectuala a D.ª Erola Cauni Rabaz e a VARINCA, S. L., mediante os correspondentes anuncios no Boletín Oficial da Provincia da Coruña e no taboleiro de edictos do Concello.4.–Indicar aos interesados que a presente resolución pon fin á vía administrativa e que, contra dela, poderán interpoñer recurso de reposición perante esta Alcaldía no prazo dun mes, ou directamente recurso contencioso-administrativo perante os órganos da xurisdición contencioso-administrativa e nos prazos indicados na Lei 29/1998, do 13 de xullo, reguladora daquela.5.–Dar conta desta resolución ao Pleno do Concello na primeira sesión ordinaria que realice”. Carral, 21 de maio de 2013. O ALCALDE José Luis Fernández Mouriño